สวัสดีครับ ผมมีเรื่องอยากจะถามครับ คือผมปวดหัวด้านหลัง(ท้ายทอย)มา2-3วันแล้วครับมันจะปวดเวลาเราก้มหน้ามองมือถือหรือมองอะไรก็แล้วแต่บ้างวันก็ปวดตั้งแต่ตื่นนอนเลยครับปวดจนบ้างครั้งก็ทำงานไม่ได้เลยครับอยากรู้ว่าผมเป็นโรคอะไรรึป่าวครับ (ออกกำลังกายเกือบทุกวัน,กินผักและโปรตีนส่วนมาก)
สวัสดีค่ะ อาการปวดหัวดังกล่าวมาอาจเกิดได้จาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งหากเป็นการปวดที่สัมพันธ์กับการใช้งานสายตาหรือการก้มเงย จะคิดถึงเรื่องกล้ามเนื้ออักเสบมากที่สุดค่ะสังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์การดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ลดการเล่นมือถือ